TV 2: Voldsdømt blogger må i retten igjen
Bloggeren, som er i 20-årene, er allerede dømt til 90 dagers fengsel for en voldsepisode i 2018, men må på nytt møte i retten denne uken. Hun er tiltalt for kroppsskade og vold mot en særlig utsatt yrkesgruppe, etter å ha bitt, spyttet på og slått en taxisjåfør med en mobiltelefon, skriver TV 2. Hendelsen skal ha inntruffet mens taxisjåføren kjørte. Hennes advokat Cecilie Nakstad ønsker ikke å kommentere saken overfor TV 2. VG har ikke lyktes i å komme i kontakt med Nakstad.
Ifølge TV 2 er norsk kvinnelig blogger tiltalt for å ha angrepet en taxisjåfør. Hendelsen skal ha skjedd mens sjåføren kjørte.